Jin Goo Harus Berwaspada Untuk Menyelamatkan Anaknya Dalam Teaser “A Superior Day”
OCN telah mendedahkan teaser untuk episod perdana drama terbarunya, A Superior Day. Berdasarkan webtoon terkenal dengan nama yang sama, A Superior Day adalah drama thriller tentang mimpi ngeri 24 jam yang dialami oleh seorang lelaki biasa, yang mesti menyelamatkan anak perempuannya yang diculik oleh pembunuh bersiri yang tinggal bersebelahan. Ji Goo berperanan sebagai Lee Ho Chul, seorang anggota bomba yang hanya mempunyai masa 24 jam untuk menyelamatkan anak perempuannya yang diculik, manakala Ha Do Kwon sebagai Bae Tae Jin, seorang pembunuhan upahan profesional yang licik, yang mengejar pembunuh bersiri bernama Kwon Si Woo (Lee Won Geun). Teaser bermula dengan Lee Ho Chul berdebat tentang keputusannya untuk kembali bekerja selepas trauma daripada menyaksikan kes kejam pembunuhan bersiri. Isterinya, Choi Jung Hye (Im Hwa Young) memberitahunya, “Jika awak pergi ke tempat kejadian, awak akan terus mengingati tentang masa itu. Adakah awak perlu kembali?” Ketika dia hidup dalam ketakutan tanpa mengentahui bilakah pembunuh bersiri akan mengejarnya kerana menyaksikan kes pembunuh itu, dia mula bertambah cemas apabila seorang lelaki misteri mula mengekori anak perempuannya, Su Ah (Jo Yoo Ha).  Di tengah-tengah situasi yang tertekan, pembunuh bersiri itu telah mengubah kehidupannya. Isterinya bertegas, “Dia mungkin akan mencari kamu terlebih dahulu.” Walaupun sering berwaspada, anaknya, Su Ah telah diculik oleh lelaki misteri. Ketika Lee Ho Chul berusaha untuk mendapatkan anaknya kembali, dia menerima panggilan telefon dari penculik. Individu disebalik telefon itu kemudian berkata kepadanya, “Mulai sekarang, kami akan melindungi anak perempuan anda.” A Superior Day akan memulakan tayangannya pada 13 Mac ini, jam 10.30 p.m. waktu Korea Selatan.